EkBass/fiwiki-20250220-pages-articles huggingface dataset:
Vieillevie

Vieillevie on kunta keskisessä Ranskassa Cantalin departementissa Auvergne- Rhône-Alpesin alueella. ==Nähtävyyksiä== Kunnan nähtävyys on 1000-luvulta peräisin oleva linna Château de Vieillevie. Sitä on linnoitettu lisää 1200- ja 1400-luvuilla. Linna on hyvin säilynyt ja se kuuluu Ranskan historiallisiin monumentteihin. Linna on yksityisessä omistuksessa, mutta se on auki myös yleisölle.Tour de France 2016 ==Lähteet== ==Aiheesta muualla== Luokka:Cantalin kunnat
Eristys

Eristys tarkoittaa muun muassa seuraavia: * eristäminen muista potilaista, psykiatrian käsite * eristys, vangin eristäminen muista vangeista * lämmöneristys, lämmönsiirtymisen estäminen teknisin keinoin * sähköneristys, sähkön johtumisen estäminen teknisin keinoin * äänieristys, äänen kulkeutumisen estäminen teknisin keinoin
Kouniakary

Kouniakary (myös Koniakary) on kaupunki Kayesin alueen Kayesin piirissä Malissa. Se sijaitsee Senegalin sivujoen Kirgoun varrella 68 kilometriä Kayesistä itään. Kaupungissa on 8 135 asukasta (vuonna 2009). Kouniakaryn kunnan pinta-ala on 2,375 neliökilometriä. Sitä rajoittuu idässä Marintoumanian ja lännessä Ségalan maalaiskuntiin. Seutu on pinnanvuodostukseltaan hiekkaista tasankoa. Se kuuluu Sudanin ja Sahelin siirtymävyöhykkeeseen. Kaupunkikunnan statuksestaan huolimatta Kouniakary on paikkakuntana hyvin maalaismainen. Se jakautuu yhdeksään kortteliin. Niistä seitsemää asuttavat fulbet. Bambaroilla ja khasonkoilla on omat korttelinsa. Vallitseva uskonto on islam. Kaupungin ohi kulkee Bamakon ja Kayesin välinen valtatie RN1. Seudun pääelinkeinot ovat maanviljely ja karjanhoito. Tärkeimmät viljelykasvit ovat maissi, riisi, durra, hirssi, lehmänpapu ja vihannekset. Myytäväksi kasvatetaan kurpitsaa, vesimelonia, puuvillaa, perunaa ja vähemmässä määrin maapähkinää ja okraa. Kotieläimiä ovat naudat, lampaat, vuohet, hevoset, aasit ja siipikarja. Lisäksi harjoitetaan kaupankäyntiä ja käsityöammatteja sekä jonkin verran kalastusta. Palveluihin kuuluu yksi esikoulu, kaksi alakoulua, yläkoulu, useita koraanikouluja, koulutus- ja kehittämiskeskus (CED), terveyskeskus, sähkö- ja vesijohtoverkot, posti ja paikallisradio. Paikallinen nähtävyys on tukuloripäällikkö Umar Tallin vuoden 1855 tienoilla rakennuttama linnoitus, jonka Louis Archinardin johtamat ranskalaiset valtasivat vuonna 1890. Kouniakaryssa järjestetään vuosittain Umar Tallille omistettu uskonnollinen juhla, joka kerää tuhansia kävijöitä. ==Lähteet== Luokka:Kayesin piiri Luokka:Malin kaupungit
Tampere Open 2016

Tampere Open 2016 oli Tampereella, Suomessa 16. – 24. heinäkuuta 2016 järjestetty tennisturnaus. Turnaus pelattiin Tampereen Tenniskeskuksessa massakentillä. Siellä pelattiin sekä miesten ATP-haastajakiertueturnaus että naisten ITF-tason turnaus. == Miesten kaksinpeli == === Sijoitetut === Maa Pelaaja Listasijoitus1 Sijoitettu Facundo Argüello 174 1 Jürgen Zopp 176 2 João Souza 182 3 Mathias Bourgue 184 4 Aleksandr Nedovyesov 196 5 Kimmer Coppejans 214 6 Joris De Loore 228 7 Nikola Milojević 231 8 * 1 Listasijoitukset 11. heinäkuuta 2016 === Muut pelaajat === Seuraavat pelaajat saivat villin kortin pääsarjaan: * Vladimir Ivanov * Ristomatti Lanne * Patrik Niklas-Salminen * Eero Vasa Seuraavat pelaajat pääsivät pääsarjaan karsintojen kautta: * Lauri Kiiski * Hubert Hurkacz * Milos Sekulic * Aleksandr Vasilenko ==Miesten kaksinpelin kaavio== ===Loppukierrokset=== ===Kaavion yläosa=== ===Kaavion alaosa=== == Naisten kaksinpeli == === Sijoitetut === Maa Pelaaja Listasijoitus1 Sijoitettu Alena Tarasova 313 1 Julia Wachaczyk 438 2 Emma Laine 570 3 Katharina Hering 713 4 Piia Suomalainen 739 5 Nora Niedmers 759 6 Angelina Zhuravleva 789 7 Andrea Raaholt 846 8 * 1 Listasijoitukset 11. heinäkuuta 2016 === Muut pelaajat === Seuraavat pelaajat saivat villin kortin pääsarjaan: * Monica Malinen * Mariella Minetti * Milka-Emilia Pasanen * Roosa Timonen Seuraavat pelaajat pääsivät pääsarjaan karsintojen kautta: * Aleksandra Draganova * Katerina Filip * Grace Leake * Sandra Ortevall * Saana Saarteinen * Andrea Raaholt * Adrija Runča * Anastasia Veselova ==Naisten kaksinpelin kaavio== ===Loppukierrokset=== == Lähteet == == Aiheesta muualla == * Virallinen sivusto * $10,000 Tampere ITF:n sivuilla (naiset) Luokka:Tampere Open Luokka:Vuoden 2016 tennis
Decazeville

Decazeville on kunta Etelä-Ranskassa Aveyronin departementissa Oksitanian alueella. Aveyron on perinteistä hiili- ja terästeollisuusaluetta. Teollistumisen kehitykseen vaikutti voimakkaasti Ranskan entinen pääministeri Élie Decazes 1800-luvun alussa. Tämän teon kunnioitukseksi Decazevillen kunta nimettiin hänen mukaansa.Tour de France 2016 ==Nähtävyyksiä== Kunnan nähtävyyksiä ovat kaivosmuseo Musée de la mine Lucien Mazars sekä Notre-Dame de Decazevillen kirkossa oleva Gustave Moreaun maalaus Ristintien asemat. ==Lähteet== ==Aiheesta muualla== Luokka:Aveyronin kunnat
Neko Case

Neko Richelle Case (s. 8. syyskuuta 1970) on yhdysvaltalainen laulaja- lauluntekijä. Hänet tunnetaan niin soolourastaan kuin urastaan kanadalaisen indie rock -yhtye The New Pornographersin jäsenenä. Hän aloitti soolouransa nimellä Neko Case & Her Boyfriends ennen kuin alkoi käyttää pelkästään omaa nimeään. == Diskografia == === Neko Case & Her Boyfriends === * * === Neko Case === * * * * * * * * * === The New Pornographers === * * * * * * == Aiheesta muualla == * nekocase.com * allmusic.com Luokka:Vuonna 1970 syntyneet Luokka:Yhdysvaltalaiset laulaja-lauluntekijät Luokka:Elävät henkilöt
Middle Cyclone

Middle Cyclone on yhdysvaltalaisen laulaja-lauluntekijä Neko Casen viides studioalbumi. Albumi on julkaistu 3. maaliskuuta 2009. Albumi ylsi Yhdysvalloissa Billboard 200 -listan kolmannelle sijalle. == Kappaleet == # # # # # # # # # # # # # # # == Arvostelut == * Metacritic: 79/100Metacritic: Reviews for Middle Cyclone by Neko Case * Allmusic: Allmusic review * The A.V. Club: A–The A.V. Club: Album review * Entertainment Weekly: BEntertainment Weekly: Album review * Pitchfork Media: 7.9/10Pitchfork Media: Album review * Rolling Stone: Rolling Stone: Album review == Lähteet == == Aiheesta muualla == * Discogs * Middle Cyclone anti.com -sivustolla Luokka:Neko Casen albumit Luokka:Vuoden 2009 albumit
Laatu-Haiti

Laatu-Haiti oli ravintola Helsingissä Snellmaninkatu 19:ssä. Ravintola oli vastapäätä Snellmaninkatu 10:ssä viisi vuotta sijainneen Helsingin yliopiston kasvatustieteen laitoksen väen kantapaikka, jota dosentti Marja Martikainen on muistellut yhteishengen luojana laitoksen 50-vuotisjuhlapuheessa.Kasvatustieteen laitoksen historia, Helsingin yliopisto, viitattu 13.7.2016 Ravintola sai mainetta myös yhtenä Pentti Saarikosken kantapaikoista.Suvi Järvinen, Kirjoittamisen arkipäiväistäminen Pentti Saarikosken ja Mirkka Rekolan runoudessa, Avain, 2014 (1), s. 49. viitattu 13.7.2016 ==Lähteet== Luokka:Helsingin entiset ravintolat Luokka:Kruununhaka
Puijo (kaupunginosa)

Puijo on Kuopion 27. kaupunginosa. Se sijaitsee Kuopion keskustan pohjoispuolella. Alue käsittää muun muassa Puijon mäen luonnonsuojelualueineen ja mäen eteläpuolella viitostien ja radan välissä sijaitsevan Ison hautausmaan. Kaupunginosassa on monia liikunnan ja urheilun suorituspaikkoja. Aivan Puijonsarven pohjoispäässä Puijon kaupunginosa ulottuu Kallaveteen, niemen itäpuolella sitä rajaavat Päivärannan, Kettulanlahden ja Rahusenkankaan kaupunginosat. Puijon itäpuolella ovat Julkula, Rypysuo ja Puijonlaakso. ==Lähteet== ==Aiheesta muualla== *
Belo Horizonten metro

Belo Horizonten metro on metrojärjestelmä, joka kulkee Belo Horizonten kaupungin pohjois- ja keskiosissa. Metro avattiin 1. elokuuta 1986. Sen kokonaispituus on 28,1 kilometriä ja se koostuu 19 asemasta. Kaikki asemat ovat samalla linjalla. ==Kuvia== Tiedosto:Belo Horizonte metro train.JPG|Kuva käytettävästä junasta Tiedosto:Belo Horizonte Metro Interior.JPG|Kuva sisätiloista Tiedosto:Estação Central.jpg|Estação Central Tiedosto:Estação Central Arquitetura.jpg|Estação Central Arquitetura ==Lähteet== == Aiheesta muualla == Luokka:Brasilian metroliikenne
Mutsuki-luokka

Mutsuki-luokka () oli Keisarillisen Japanin laivaston kahdentoista aluksen muodostama hävittäjäluokka. Luokan alukset aloittivat palveluksensa jo hieman ennen toista maailmansotaa, jossa kaikki alukset tuhoutuivat. == Alukset == Vuoden 1923 laivasto-ohjelmaa sisällytetty alusluokka oli paranneltu versio Kamikaze-luokasta. Luokka oli viimeinen, jossa torpedoputket sijoitettiin sillan etupuolelle. Siinä kuitenkin otettiin käyttöön kolmiputkinen torpedoputkisto sekä 610 millimetrin torpedot. Kolmiputkinen torpedojen laukaisualusta mahdollisti laukaisualustojen vähentämisen yhdellä ja siitä huolimatta laukaistavien torpedojen määrä pysyi samana kansitilan säästyessä. Aluksella oli neljä varatorpedoa putkien uudelleen lataamiseksi.Whitley, M. J., s. 191 Mutsuki-luokan hävittäjät Nimi Telakka Kölinlasku Vesille Valmis Kohtalo Mutsuki Sasebon laivastoarsenaali 21. toukokuuta 1924 23. heinäkuuta 1925 25. maaliskuuta 1926 upotettu 25. elokuuta 1942 Kisaragi Maizurun laivastoarsenaali 3. kesäkuuta 1924 5. kesäkuuta 1925 21. joulukuuta 1925 upotettu 11. joulukuuta 1941 Yayoi Uraga Dock Company 11. tammikuuta 1924 11. heinäkuuta 1925 28. elokuuta 1926 upotettu 11. syyskuuta 1942 Uzuki Ishikawajima 11. tammikuuta 1924 15. lokakuuta 1925 14. syyskuuta 1926 upotettu 12. joulukuuta 1944 Satsuki Fujinagata 1. joulukuuta 1924 25. maaliskuuta 1925 15. marraskuuta 1925 upotettu 21. syyskuuta 1944 Minazuki Uraga Dock Company 24. maaliskuuta 1924 25. maaliskuuta 1926 22. maaliskuuta 1927 upotettu 6. kesäkuuta 1944 Fumizuki Fujinagata 20. lokakuuta 1924 16. helmikuuta 1926 3. heinäkuuta 1926 upotettu 18. helmikuuta 1944 Nagatsuki Ishikawajima 16. huhtikuuta 1925 6. lokakuuta 1926 30. huhtikuuta 1927 upotettu 6. heinäkuuta 1943 Kikuzuki Maizurun laivastoarsenaali 15. kesäkuuta 1925 15. toukokuuta 1926 20. marraskuuta 1926 upotettu 4. toukokuuta 1942 Mikazuki Sasebon laivastoarsenaali 21. elokuuta 1925 12. heinäkuuta 1926 5. toukokuuta 1927 upotettu 29. heinäkuuta 1943 Mochizuki Uraga Dock Company 23. maaliskuuta 1926 28. huhtikuuta 1927 31. lokakuuta 1927 upotettu 24. lokakuuta 1943 Yūzuki Fujinagata 27. marraskuuta 1926 4. maaliskuuta 1927 25. heinäkuuta 1927 upotettu 12. joulukuuta 1944 == Lähteet == * === Viitteet === *
Kemin Lappi

Kemin Lappi oli yksi Ruotsin kuudesta lapinmaasta eli historiallisesta kauppa- ja verotusalueesta Lapissa. Muut lapinmaat olivat Tornion Lappi, Luulajan Lappi, Piitimen Lappi, Uumajan Lappi ja Ångermanlandin Lappi. Kemin Lappi jakautui yhdeksään lapinkylään: Inari, Kemijärvi, Kemikylä, Kitka, Kittilä, Kuolajärvi, Maanselkä, Sodankylä ja Sompio. Nykypäivän niin sanotut metsäsaamelaiset perustelevat asemaansa saamelaisina polveutumisella keminsaamelaisista. == Katso myös == * Lapinkylä * Lapinmaa * Saamelaisten historia * Keminsaamelaiset == Lähteet == == Aiheesta muualla == * Luokka:Lappi Luokka:Saamelaiset Luokka:Lapin historia Luokka:Suomen asutus- ja yhteiskuntahistoria
Rengashäntäleguaani

Rengashäntäleguaani (Callisaurus draconoides) on heimoon Phrynosomatidae kuuluva liskolaji. Se elää laajalla alueella Yhdysvaltojen lounais- ja Meksikon luoteisosien tasangoilla ja aavikoilla. Rengashäntäleguaani kasvaa noin 15–23 senttiä pitkäksi. Se on nopea juoksija, jolla on litteä, hoikka ruumis sekä pitkät, kapeat jalat. Liskon vatsassa ja hännässä on mustavalkoista raidoitusta, josta se on saanut nimensä. Lisäksi koiraalla on rinnassaan turkoosinvärinen suikale. Rengashäntäleguaani on aktiivinen päiväsaikaan ja hakeutuu varjoon vain aivan kuumimpana aikana. Se pystyy myös hyppämään ylös maasta monta kertaa oman pituudensa verran napatakseen lentäviä hyönteisiä. == Lähteet == Luokka:Leguaanimaiset
Linnankosken lukio

Linnankosken lukio on suomenkielinen vuonna 1895 perustettu lukio Porvoossa. Päivälukiossa on noin 680 opiskelijaa ja 50 opettajaa. Lukiossa toimii myös aikuislinja. Rehtorina toimii Kaisa Leppävuori. Nykyinen lukiorakennus valmistui 1953, ja sen yhteyteen valmistui laajennusosa vuonna 2000. Lukiorakennukseen tehtiin sisäilmaremontti ja peruskorjaus vuosina 2017–2018. == Tunnettuja Linnankosken lukiossa opiskelleita == * Mika Anttonen, yrittäjä * Nina Björnström-Lehtonen, vuoden 1988 Miss Suomi * Luca Gargano, muusikko * Laura Gustafsson, kirjailija * Jukka Gustavson, muusikko * Carmen Heikkilä, julkisuuden henkilö * Joonas Henttala, maantiepyöräilijä * Jari Hyttinen, jääpalloilija * Teemu Keskisarja, kansanedustaja * Vanessa Kurri, malli * Leena Peisa, muusikko * Juska Reiman, muusikko * Jussi Saramo, kansanedustaja * Samuli Siltanen, matemaatikko * Pajtim Statovci, kirjailija * Ari Suhonen, juoksija * Mikko Sumusalo, jalkapalloilija Lähde == Lähteet == Luokka:Porvoon oppilaitokset Luokka:Suomen lukiot
Avia College

Avia College on Vantaan Aviapoliksen suuralueen Lentokentän kaupunginosassa toimiva, valtiollisen ANS Finlandin lentokenttä- ja lennonvarmennusalan oppilaitos. Se on Suomen ainoa lennonjohtajia ja lennontiedottajia kouluttava oppilaitos. Lisäksi Avia College järjestää kelpoisuuskoulutuksia ja -testauksia esimerkiksi lentoasemien palo-, pelastus- ja turva-alan tehtäviä varten. Avia Collegen lennonjohtajakoulutus on erittäin haluttua. Koulutukseen pyrki esimerkiksi syksyllä 2015 yli satakertainen määrä hakijoita (1 150) valittuihin (8 opiskelijaa) nähden. Avia College tarjoaa koulutustaan myös ulkomaisten, esimerkiksi virolaisten lennonjohtajien koulutukseen. Syksyllä 2015 alkaneella englanninkielisessä, yhteiseurooppalaisen opetussuunnitelman mukaisessa lennonjohtajien koulutuksessa aloitti suomalaisten opiskelijoiden ohella seitsemän virolaista lennonjohtajaopiskelijaa. He ovat sopineet työllistyvänsä koulutuksen jälkeen Viron lennonvarmistuksesta vastaavaan Lennuliiklusteeninduse AS:een (EANS). EANS tilasi koulutuksen kilpailutuksen jälkeen Suomesta. Vuonna 2015 Avia Collegen henkilökunnan työpanos oli yhteenlaskettuna 34 kokoaikaista henkilötyövuotta. ==Lähteet== Luokka:Vantaan oppilaitokset Luokka:Veromies Luokka:Suomen ilmailu
Porvoon sairaala

Porvoon sairaala on sairaala Porvoossa. Se on osa Helsingin ja Uudenmaan sairaanhoitopiiriä ja se vastaa Askolan, Lapinjärven, Loviisan, Pornaisten, Porvoon ja Sipoon erikoissairaanhoidosta sekä sen päivystyksestä. == Katso myös == * Luettelo Suomen sairaaloista ==Lähteet== Luokka:Suomen sairaalat Luokka:Porvoon rakennukset ja rakennelmat Luokka:Suomen terveysasemat, terveyskeskukset ja terveyskeskuspäivystykset Luokka:HUS
Witchkrieg

__NOTOC__ Witchkrieg on ruotsalaisen metalliyhtye Witcheryn viides ja viimeisin studioalbumi. Se julkaistiin 21. kesäkuuta 2010 levymerkillä Century Media. Albumi on yhtyeen ensimmäinen ilman Tony ”Toxine” Kampneria. Hänet korvasi Mardukissa aikaisemmin vaikuttanut Erik ”Legion” Hagstedt. Albumin nimikkokappaleesta kuvattiin musiikkivideo. == Vastaanotto == Albumi sai hyvän vastaanoton. Allmusicin Phil Freeman arvostelu albumille neljä tähteä viidestä, suitsuttaen laulaja Legionin laulutyylin sisältävän hienoisia black metal -elementtejä, kuitenkaan vetämättä sitä liian pitkälle. Kritiikkiä sai vierailijoista johtuva soolokitaroiden soiton epäyhtenäisyys. Niin ikään Angry Metal Guy antoi albumille arvosanan 4/5, kritioisoiden ainoastaan ylituotantoa sekä vierailevien kitaristien heikkoja suorituksia. Soundin Marko Säynekoski antoi albumille kolme tähteä viidestä, sanoen kappaleiden olevan tanakoita ja ulosanti tyylikästä, vaikka riffien tehokkuus hiipuukin loppua kohti. Imperiumin Antti Korpinen kehui äänimaailmaa hallituksi, kuvaillen albumia muuten massasta poikkeamattomaksi. == Kappaleet == Kaikki kappaleet sanoittanut Patrik Jensen. # # # # # # # # # # # === Digipak === # * === Japanin painos === # * # == Kokoonpano == * Erik ”Legion” Hagstedt – laulu * Patrik Jensen – rytmikitara * Richard Corpse – soolokitara * Sharlee D’Angelo – basso * Martin Axenrot – rummut === Vierailevat muusikot === * Kerry King – kitarasoolo (kappale 1) * Hank Shermann – kitarasoolo (kappale 5) * Gary Holt – kitarasoolo (kappale 5) * Lee Altus – kitarasoolo (kappale 5) * Andy LaRocque – kitarasoolo (kappale 6) * Jim Durkin – kitarasoolo (kappale 8) * Johan Larsson – muu laulu (kappale 3, 6, 7, 8) === Tuotanto === * Tue Madsen – tuottaja, miksaaja, masteroija * Nora Dirkling – layout * Janina Kasperidus – layout * Andreas Lind – valokuvat * Andreas Pettersson – grafiikka == Arvostelut == * Allmusic: * Angry Metal Guy: * Imperiumi.net: * Blabbermouth: Blabbermouth review * Soundi: == Lähteet == == Aiheesta muualla == * * Discogs Luokka:Witcheryn albumit Luokka:Vuoden 2010 albumit Luokka:Tue Madsenin tuottamat albumit
Sélingué

Sélingué on Nigerin sivujoen Sankaranin muodostama tekojärvi Sikasson alueen Yanfolilan piirissä Malissa. Sélinguén vesivoimalaitos valmistui vuonna 1982. Voimala, jonka kapasiteetti on 44 megawattia ja tuotanto noin 230 gigawattituntia, kaksinkertaisti Malin sähköntuotannon ja turvasi Bamakon sähkönjakelun. Sen 23 metriä korkea ja 2 600 metriä pitkä säännöstelypato muodostaa 34,2 neliökilometrin laajuisen tekojärven, jonka varastointikyky on 2,2 kuutiokilometriä. Pato mahdollistaa noin 60 000 hehtaarin laajuisen alueen keinokastelun, mutta toistaiseksi siitä on käytössä vain 1 350 hehtaaria.The Niger, s. 23–24. Säännöstelypadon entisen metsäsavannin paikalle muodostama järvi syntyi vuonna 1980. Haarukanmuotoisen järven keskisyvyys on 5,3 metriä, mutta vuodenajasta riippuen vesi voi olla kolme metriä keskiarvon ylä- tai alapuolella. Järvi täyttyy heinä-syyskuussa ja on alimmillaan tammi- kesäkuussa.The Niger, s. 180–181. Tekojärven alta joutui muuttamaan pois 13 500 ihmistä 30 kylästä. Sen alle jäivät myös asukkaille tärkeät hedelmätarhat, paljon metsää ja suuri osa karjan laidunmaasta. Alueen väestö on sittemmin kasvanut huomattavasti ja sinne on muuttanut uusia kalastajia ja riisinviljelijöitä. Vuosittainen kalansaalis on kasvanut yli 4 000 tonniin, josta 70 % viedään myytäväksi Bamakoon. Noin 1 600 maanviljelijää vuokraa puolen hehtaarin keinokasteltuja riisipeltoja, joiden vuosituotanto on yhteensä 6 000–7 500 tonnia. Alueesta on tullut myös tärkeä vesilintujen asuinympäristö.The Niger, s. 179–187. ==Lähteet== * ===Viitteet=== Luokka:Malin järvet Luokka:Tekojärvet
Witchburner

Witchburner on ruotsalaisen metalliyhtye Witcheryn EP-levy, joka julkaistiin 29. maaliskuuta 1999. Se sisältää omien kappaleiden lisäksi cover-versioita Judas Priestin, Acceptin, W.A.S.P.:n sekä Black Sabbathin kappaleista. == Kappaleet == # # # # # # # == Kokoonpano == * Tony ”Toxine” Kampner – laulu * Patrik Jensen – rytmikitara * Richard Corpse – soolokitara * Sharlee D’Angelo – basso * Mique – rummut === Tuotanto === * Andy LaRocque – äänittäjä * Kenneth Johansson – valokuvat * Necrolord – kansikuva == Aiheesta muualla == * * Luokka:Witcheryn albumit Luokka:Vuoden 1999 EP:t
Kirsti Luova

Kirsti Luova (s. 1946 Helsinki) on kärköläläinen kirjailija ja kustantaja. Hän on myös kääntänyt Ylelle televisio-ohjelmia englannista ja ranskasta suomeksi. == Teokset == * * (myös DVD:nä) * * * * * * * * * === Kuvittajana === * == Lähteet == * Luova Satupata === Viitteet === Luokka:Suomalaiset lasten- ja nuortenkirjailijat Luokka:Suomentajat Luokka:Vuonna 1946 syntyneet Luokka:Elävät henkilöt
Rutenoseeni

Rutenoseeni eli bis(syklopentadienyyli)rutenium(II) (C10H10Ru) on metalloseeneihin kuuluva ruteniumin organometalliyhdiste. Yhdistettä on tutkittu käytettäväksi polymerointikatalyyttinä. ==Ominaisuudet== Rutenoseeni on monille metalloseeneille tyypillisesti niin kutsuttu sandwich-yhdiste, jossa metalli-ioni on kahden syklopentadienyyliligandin välissä. Rakenne muistuttaa ferroseenin rakennetta, mutta ferroseenista poiketen rutenoseenin ligandien konformaatio on kohdakkainen. Huoneenlämpötilassa yhdiste on vaaleankeltaista kiteistä ainetta ja on suhteellisen stabiili ilman vaikutuksille. Ferroseenin tavoin rutenoseeni kykenee reagoimaan elektrofiilisella aromaattisella substituutiolla, mutta ei ole aivan yhtä reaktiivinen. Sen sijaan organolitiumyhdisteiden kanssa se reagoi vaihtaen vetyatomin litiumatomiin ferroseenia nopeammin ja muodostuva tuote on nukleofiilinen. Rutenoseenin hapettuminen poikkeaa ferroseenin hapettumisesta siten, että hapettumisreaktiossa muodostuu yleensä dimeerinen dikationi eikä monokationia kuten ferroseenin hapettuessa. Eräissä heikosti koordinoituvissa elektrolyyteissä voidaan saada aikaan hapettuminen monokationiksi. Yhdiste liukenee orgaanisiin liuottimiin. ==Valmistus== Ensimmäisen kerran rutenoseenia valmisti Geoffrey Wilkinson vuonna 1952. Rutenoseenia voidaan valmistaa ruteniumkloridin ja syklopentadienyylinatriumin välisellä reaktiolla. Liuottimena käytetään tetrahydrofuraania ja tuote puhdistetaan sublimoimalla. : Rutenoseenia on tutkittu käytettäväksi polymeerien valmistuksessa fotoinitiaattorina. ==Lähteet== Luokka:Ruteniumyhdisteet Luokka:Metalloseenit
Olivier Dall’Oglio

Olivier Dall’Oglio (s. 16. toukokuuta 1964) on ranskalainen jalkapallovalmentaja ja entinen puolustaja. ==Ura pelaajana== Dall’Oglio aloitti pelaajauransa Olympique Alès'n puolustajana vuonna 1982. Hän pääsi toden teolla pelaavaan kokoonpanoon kaudella 1983/84 ja edusti Division 2:ssa pelannutta seuraa kaikkiaan seitsemän kauden ajan. Dall’Oglio kuului seuran avainpelaajiin, kunnes siirtyi vuonna 1989 RC Strasbourgiin. Division 2:ssa uransa luonut Dall’Oglio debytoi pääsarjassa kaudella 1994/95, jonne hänen edustamansa Stade Rennais oli noussut. Liigatasolla vastuu jäi kuitenkin vähäisemmäksi ja Dall’Oglio lopetti uransa vuonna 1996.Olivier Dall'Oglio ==Ura valmentajana== Pelaajauransa jälkeen Dall’Oglio valmensi Alès'n, Nîmes Olympiquen ja ESTAC Troyes'n reservijoukkueita, kunnes kesällä 2007 nousu Alès'n edustusjoukkueen päävalmentajaksi. Hän valmensi seuraa yhden kauden ja siirtyi kesällä 2008 Arabiemiirikuntien jalkapallomaajoukkueen apuvalmentajaksi.OLIVIER DALL’OGLIO Kesällä 2010 Dall’Oglio siirtyi Dijon FCO apuvalmentajaksi. Patrice Carteronin jätettyä päävalmentajan tehtävät kesällä 2012 nousi Dall’Oglion peräsimeen.Dall Oglio nouvel entraîneur Kaudella 2015/16 hän luotsasi Dijonin Ligue 2:n kakkoseksi ja seura nousi neljän kauden tauon jälkeen pääsarjatasolle. Kaudella 2016/17 Dijon säilytti sarjapaikkansa ja Dall’Oglio jatkoi päävalmentajana. Kaudella 2017/18 Dijon sijoittui keskikastiin ollen 11:s, mikä oli joukkueen paras sijoitus pääsarjatasolla. Kaudella 2018/19 Dijon juuttui putoamiskamppailuun ja seuraa pitkään valmentanut Dall’Oglio siirrettiin sivuun tehtävistään vuoden 2018 lopussa.Ligue 1: Dijon se sépare de son coach Dall'Oglio, artisan du retour dans l'élite Toukokuun lopussa 2019 Dall’Oglio allekirjoitti kaksivuotisen sopimuksen Ranskan liigaan nousseen Stade Brestois'n kanssa.Brest choisit finalement Dall'Oglio pour succéder à Furlan Dall’Oglio valmensi Brestiä pääsarjassa kaksi kautta, jotka päättyivät sijoille 14 ja 17. Kauden 2020/21 jälkeen hän siirtyi Montpellierin päävalmentajaksi.Olivier Dall'Oglio officiellement nommé entraîneur de Montpellier Seura erotti hänet lokakuussa 2022.Olivier Dall'Oglio démis de ses fonctions d'entraîneur de Montpellier Joulukuussa 2023 Dall’Ogliosta tuli AS Saint-Étiennen päävalmentaja.Olivier Dall'Oglio nouvel entraîneur de l'équipe professionnelle Hän johdatti joukkueen kauden 2023/24 päätteeksi Ligue 2:ssa kolmanneksi. Nousukarsinnoissa Saint-Étienne voitti FC Metzin ja seura nousi pääsarjatasolle.Metz vs. Saint- Etienne 2 - 2 Syyskausi liigassa oli tuloksellisesti vaisu ja putoamiskamppailuun juuttunut seura erotti Dall’Oglion joulukuun puolivälissä 2024.Olivier Dall'Oglio déchargé de ses fonctions d'entraîneur ==Lähteet== Luokka:Ranskalaiset jalkapalloilijat Luokka:Ranskalaiset jalkapallovalmentajat Luokka:Vuonna 1964 syntyneet Luokka:Elävät henkilöt
Kéniéba

Kéniéba on maalaiskunta, sen keskuskylä ja Kéniéban piirin hallinnollinen keskus Kayesin alueella Malissa. Se sijaitsee lähellä Senegalin rajaa 250 kilometriä Kayesista etelään. Kunnassa on 35 700 ja kylässä 11 700 asukasta (vuonna 2009). Kéniéban kunta rajoittuu pohjoisessa Kéniéban piirin Sitakillyn, idässä Bayen, Dombian ja Dabian ja etelässä Faléan kuntiin sekä lännessä Senegaliin. Kunta on pinnanmuodostukseltaan tasankoa, jonka yläpuolella kohoaa Tambaouran kalliorinne. Senegalin rajalla virtaa Faléméjoki. Ilmasto on tyypiltään guinealainen. Keskuskylän lisäksi kuntaan kuuluu 26 kylää. Asukkaat ovat etupäässä malinkeja ja fulbeja. Lisäksi on jonkin verran bambaroita. Vallitseva uskonto on islam, jonka rinnalla esiintyy myös animismia. Kéniéban kautta kulkee Bamakosta ja Kitasta Senegaliin johtava maantie RN24. Kylästä on ympärivuotinen tieyhteys Kayesiin ja siellä on myös kaivosyhtiöiden käyttämä pienkoneiden lentokenttä. Kunnan pääelinkeinot ovat maanviljely, karjanhoito ja perinteisin menetelmin tapahtuva kullankaivu. Tärkeimmät viljelykasvit ovat hirssi, durra, maissi, riisi, fonio ja maapähkinä. Kotieläimiä ovat naudat, lampaat, vuohet ja siipikarja. Lisäksi harjoitetaan kaupankäyntiä ja käsityöammatteja. Keskuskylän palveluihin kuuluvat lyseo, terveyskeskus, piirin poliklinikka sekä vesijohto- ja sähköverkko. Kéniébassa on hotelli ja muita majoitus- sekä ravintolapalveluita. Matkailijoita houkuttelevat Tambaouran kalliorinne ja alueen kullankaivuperinne. ==Lähteet== Luokka:Kéniéban piiri Luokka:Malin kunnat
Merja Hanski

Merja Hanski (s. 1955) on suomalainen vammaisurheilija, joka on osallistunut paralympialaisiin yleisurheilussa, maalipallossa, maasto- ja ampumahiihdossa sekä tandempyöräilyssä. Hän on kilpaillut viisissä paralympialaisissa vuosien 1980 ja 2004 välillä. Hanskin paras joukkuelajisijoituksensa on kultaa maalipallosta Barcelonassa 1992. Parhaana henkilökohtaisena saavutuksenaan Hanski pyöräili vuonna 2002 MM-hopeaa. Suomen Pyöräilyunioni valitsi Merja Hanskin myös vuoden naispyöräilijäksi. Tasavallan presidentti myönsi Merja Hanskille vuonna 2009 Suomen Valkoisen Ruusun I luokan mitalin urheilumenestyksen saavuttamisesta. == Saavutukset == * 1992 kesäkisat, Barcelona: kultamitali naisten maalipallojoukkueessa. * 1996 kesäkisat, Atlanta: hopeamitali naisten maalipallojoukkueessa. * 2002 talvikisat, Salt Lake City: pronssimitali maastohiihdossa 5 km perinteisellä tyylillä ja pronssi myös naisten viestijoukkueessa: Jaana Argillander, Merja Hanski, Tanja Kari. * Maalipallon MM-kulta- 1994, EM-kulta- 1993 ja EM-pronssimitali 1985. * Ensimmäinen arvokisojen hiihtomitali, MM-hopea, tuli viestijoukkueessa: Hanski, Argillander, Kari, vuonna 2000 Sveitsin Grands Montanassa. * Viestinhiihdossa saavutettiin EM-kultaa vuonna 2001 Sollefteåssa joukkueella: Kaija Tuikkanen, Merja Hanski, Sisko Kiiski. * Pituushypyn EM-pronssi vuodelta 1977 on ensimmäinen arvokisamitali Hanskin mitalikaapissa. == Lähteet == == Aiheesta muualla == * Luokka:Suomalaiset vammaisurheilijat Luokka:Suomalaiset maastohiihtäjät Luokka:Suomalaiset pyöräilijät Luokka:Suomalaiset yleisurheilijat Luokka:1950-luvulla syntyneet Luokka:Elävät henkilöt
Malmin VPK

Malmin VPK () on Malmilla vuonna 1909 perustettu vapaaehtoinen palokunta. Sillä on sammutussopimus Helsingin kaupungin pelastuslaitoksen kanssa, ja se hälytetään tarvittaessa pelastuslaitoksen avuksi. Alkuvuosinaan palokunta vastasi kaikesta palontorjunnasta ja sammutustyöstä Malmin alueella. Sen ensimmäinen kalustovaja sijaitsi samassa paikassa kuin VPK:n talo nykyään, Askartiellä Ylä-Malmilla. Palokunnalla on käytössään kaksi yksikköä: pelastusyksikkö RHE 551 ja miehistönkuljetusyksikkö RHE 557. == Lähteet == == Aiheesta muualla == * Malmin VPK:n kotisivu * VPK Luokka:Helsingin sopimuspalokunnat
Madonna (Akseli Gallen-Kallelan maalaus)

Madonna on Akseli Gallen-Kallelan tekemä, vuonna 1891 syntynyt maalaus. Madonna kuvaa Gallen-Kallelan puolisoa Marya nuorena äitinä. Hän imettää tytärtään Marjattaa. Maalauksen taustalla on esineistö, joka edustaa useita kulttuureita. Se on aseteltu näyttämölliseksi kokonaisuudeksi. Mukana on Pariisin kaupoista hankittua itämaista esineistöä ja häämatkalta Karjalasta kerättyjä muistoja. Nuoren taiteilijan perhe asui maalauksen syntyaikaan vuokralla Helsingin maalaiskunnassa olleen Malmin Villa Christiansbergissä. Madonnan taustalla on lukuisia yksityiskohtia Malmin kodin sisustuksesta. Maalauksessa näkyvät muun muassa Aino-triptyykin luonnos, sekä maisemamaalaus Vuokatti ja Pöllyvaara. Gallen-Kallelan Museossa kesällä 2016 järjestetyn Malmin madonna -näyttelyn aiheena on Madonna-maalaus. Sen ympärillä on alkuperäisiä, matkoilla kerättyjä ja Malmin kodin sisustukseen 1891–1892 kuuluneita erikoisuuksia. Näyttelyssä on nähtävissä myös muun muassa tuohivirsut, karhunleuka, pettuleipää ja lampetit. Esillä on myös samoihin aikoihin syntyneitä Axel Gallénin maalauksia, piirustuksia ja luonnoksia. Madonnassa kuvatun esineistön lisäksi näyttelyssä on esillä pieni japanismiosio, jossa näkyy Gallen-Kallelan keräilyharrastus. Näyttelyssä teosta pääsee tutkimaan myös entistä uuden verkkosovelluksen, Taideavaimen avulla. Näyttelyn rakentamisen yhteydessä löytyi myös toinen versio maalauksesta Vuokatti. Myös Madonnan taustalla näkyvä, yksityisomistuksessa oleva maalaus Vuokatti ja Pöllyvaara saatiin lainaksi näyttelyyn. Uutta tietoa näyttelyn yhteydessä on saatu taustan tekstiileistä. Niitä on aikaisemmin pidetty karjalaisina, mutta ne olivatkin Gallen-Kallelan Pariisista tuomia anatolialaisia teltanjakajatekstiilejä. == Lähteet == == Aiheesta muualla == * Luokka:Akseli Gallen-Kallelan maalaukset
Malmin työväentalo

Malmin työväentalo sijaitsee Malmin kaupunginosassa Helsingissä. Se valmistui vuonna 1939, ja rakennuksen suunnitteli August Virta. Malmin työväentalo oy:n perustajakokokuksessa 1937 olivat edustettuna Malmin Seudun Työväenyhdistys, Metalliosasto 33, Malmin Nahkatyöntekijäinosasto ja Malmin Urheilijat. Malmin Seudun Työväenyhdistys suurimpana osakkaana kuului sotiin asti Suomen Sosialidemokraattiseen Puolueeseen ja päätti vuonna 1945 liittyä Suomen Kansan Demokraattiseen Liittoon. 2000-luvulla Malmin eläkeläiset ovat olleet talon ahkerin käyttäjäryhmä. == Lähteet == * * == Aiheesta muualla == Luokka:Malmi Luokka:Helsingin suojellut rakennukset Luokka:Helsingin työväentalot
Kuinkas sitten kävikään? (animaatio)

Kuinkas sitten kävikään? () on Tove Janssonin kirjoittamaan samannimiseen kuvakirjaan perustuva ruotsalainen lyhytanimaatio, joka on valmistunut vuonna 1993. Sen animoi Jaromir Wesely, joka oli aiemmin tehnyt animaatiosovituksen myös Janssonin toisesta kuvakirjasta Kuka lohduttaisi Nyytiä?. Molemmat lyhytanimaatiot seuraavat alkuteoksia uskollisesti kuva kuvalta. Kuinkas sitten kävikään? -animaation ruotsinkielisessä alkuperäisversiossa Tove Jansson itse toimii kertojana. Suomenkielisessä jälkiäänityksessä kertojana toimii näyttelijä Elina Salo. Suomenkielinen kerronta noudattaa muutoin Hannes Korpi-Anttilan kirjansuomennosta, mutta ”Hommuli” on muutettu Hemuliksi ja ”Vilivinkka” Vilijonkaksi vastaamaan myöhempien muumiteosten suomennoksia. Toisin kuin Kuka lohduttaisi Nyytiä?, tämä animaatiosovitus ei sisällä laulua, mutta taustalla soi Erna Tauron säveltämä pianomusiikki. Luokka:Ruotsalaiset animaatioelokuvat Luokka:Vuoden 1993 ruotsalaiset elokuvat Luokka:Muumi- elokuvat Luokka:Lastenkirjoihin perustuvat elokuvat
Nummelan työväentalo Rientola

Nummelan työväentalo Rientola on vuonna 1905 perustetun Työväenyhdistys Nummelan Elon rakennus Vihdin Nummelan taajamassa Pisteenkaaren ja Työväentien kulmassa. Talo on valmistunut 1908. Talo rakennettiin Tuusan tilan omistajalta K. Sammalkarilta vuokratulle tontille, joka oli kooltaan noin 2 500 neliömetriä. Yhdistys osti 1928 tontin omaksi 10 000 markalla. Rakentajiksi oli palkattu pääasiassa yhdistyksen omaa jäsenkuntaa. Rakennuksen pinta-alaksi tuli 18 × 10 metriä, josta juhlasali vei 11 × 10 metriä. Siihen liittyi lisäksi näyttämötilat, ravintola ja sittemmin purettu parveke. Yläkertaan tuli vahtimestarille pieni asunto, jossa nyt on kokoushuone. Taloa jatkettiinkin 1916 Edvard Helteen piirustusten mukaan. 7 x 12,5 metrin suuruiseen tilaan tuli näyttämöosa ja pukuhuoneet. 1970-luvulla taloon rakennettiin aikakauden tyylinmukainen siipi, joka myöhemmässä rakennusvaiheessa 1980-luvulla korjattiin sopeutumaan vanhaan. Talossa oli alkujaan myös kirjasto, joka kuitenkin myytiin kunnalle vuonna 1936, jolloin perustettiin piirikirjasto. Työväentalon pihalla on Veikko Helteen muistomerkki. Kuva:Rientola, Nummelan TY Elo 05.jpg| Työväentalon uusin laajennus oikealla. Kuva: Rientola, Nummelan TY Elo Sali 1.jpg| Juhlasali ja näyttämö. Kuva: Rientola, Nummelan TY Elo Meeting room.jpg| Yläkerrassa vahtimestarin asunnon tilalla on johtokunnan kokoushuone. Kuva:Nummelan työväenyhdistys Elo, perustamisen muistokivi.jpg |Työväenyhdistyksen perustamisen muistokivi lähellä Työväentaloa. ==Lähteet== ==Aiheesta muualla== *Työväenyhdistys Nummelan Elo, kotisivut Luokka:Työväentalot Luokka:Nummela Luokka:Vihdin rakennukset ja rakennelmat
Agustinia

Agustinia on sukupuuttoon kuollut sauropodien suku, joka eli varhaisen liitukauden Apt-vaiheelta Alba-vaiheelle. == Piirteet == Tämän keskikokoisen sauropodin hämmästyttävin piirre oli sen selässä sijainnut luulevyjen asetelma. Ne olivat stegosaurien laattojen tapaan kääntyneet sivuttain. Ne olivat suorakulmaisia, vaikka jotkut olivat vetäytyneet ulos sivuttain sojottaviksi piikeiksi. Miten loppuun ruumiista tulee, jotkut piirteet viittavat sen olleen diplodocidi, kun taas toiset ovat epäilyksettä titanosauri. Tällä hetkellä luokittelu on epäselvä. Agustinian pituus oli arviolta 15 metriä. == Fossiilit == Monien muiden sauropodien tapaan myös Agustinia tunnetaan epätäydellisistä fossiileista. Ne löydettiin Patagoniasta, Argentiinasta, Neuquénin maakunnasta 1990-luvun lopulla. Agustinialla oli hämmästyttäviä suojalevyjä hännästä kaulaan, hieman kuten Stegosauruksella. Jos panssari olisi olisi löydetty erillään, sitä tuskin olisi tunnistettu sauropodiksi, sillä vastaavanlaista ei ole tavattu millään muulla sauropodilla. Myöhemmissä tutkimuksissa on ilmennyt, että Agustiniasta löydetyt fossiloituneet suojalevyt saattavatkin olla oikeasti kylki- ja lonkkaluiden osia. Asiasta ei kuitenkaan ole varmuutta. Agustinian nimi oli alun perin Augustia, mutta tämä nimi oli jo käytössä toisella eläimellä, joten nimeksi vaihdettiin Agustinia. == Lähteet == Luokka:Sauropodit
Monstereophonic – Theaterror vs. Demonarchy

Monstereophonic – Theaterror vs. Demonarchy on suomalaisen hard rock ja heavy metal -yhtye Lordin kahdeksas studioalbumi, joka julkaistiin Suomessa 16. syyskuuta 2016.https://www.facebook.com/LordiOfficial/photos/a.10150240519765397.468165.13649790396/10157232171070397/?type=3&theater; Albumilta on julkaistu single ja musiikkivideo kappaleesta ”Hug You Hardcore”. == Albumin musiikki == Alkupuoliskon kappaleet edustavat perinteisempää Lordia, loppupuoliskon kappaleet muodostavat tarinan.Soundi: Lordilta uusi albumi syyskuussa – Luvassa aiempaa metallisempaa ja progressiivisempaa soundia Tarina on 1990-luvulta, jolloin Mr. Lordi teki kotitekoisia kauhuelokuvia. Tarina kertoo reviirikiistasta, jota käy vampyyrikreivi, ihmissusinainen, noita ja noidan poika, joka on zombi. Hirviöt kokoontuvat säännöllisesti kokouksiin keskustelemaan, miten kukakin on noudattanut reviirisääntöjä. Tarina päättyy verilöylyyn.Maria Jyrkäs, Mr. Lordi 2022, s. 627 == Kappaleet == # # # # # # # # # # # # # # == Kokoonpano == * Mr. Lordi – laulu * Amen – kitarat, taustalaulu * Mana – rummut, taustalaulu * OX – basso * Hella – koskettimet, laulu, taustalaulu === Vierailijat === * Netta Dahlberg – taustalaulu * Katri Metso – taustalaulu * Tracy Lipp – taustalaulu * Jarkko Ahola – taustalaulu * Dylan Broda – taustalaulu * Jessica Love – taustalaulu * Peter Lerche – kitara kappaleessa The Night the Monsters Died * Nalle (Hellaa kesän 2015 keikoilla tuurannut kosketinsoittaja) – Koskettimet * Jonas Olsson – Marssirytmi kappaleessa Hug You Hardcore * Ralph Ruiz – puhe kappaleessa SCG8: One Message Waiting * Tuomo Saikkonen – laulu kappaleessa Sick Flick == Arvostelut == * Imperiumi.net: 9–/10Imperiumi.net: Levyarvio * Kaaoszine: 9+/10Kaaoszine.fi: Levyarvio * Soundi: Soundi: Levyarvio == Lähteet == Maria Jyrkäs, Mr. Lordi: Lordiary. Tammi, 2022 === Viitteet === == Aiheesta muualla == * Monstereophonic – Theaterror vs. Demonarchy Discogsissa * Luokka:Lordin albumit Luokka:Vuoden 2016 albumit Luokka:Nino Laurennen tuottamat albumit
Sielmatjåkka

Sielmatjåkka (Šielmmáčohkka) on Ruotsin korkeimpiin kuuluva huippu. Se sijaitsee Kebnekaisen tunturialueella ja on vuonna 2016 tehtyjen mittausten perusteella 2 004 metriä korkea. Ruotsissa on 12 yli 2 000 metriä korkeaa huippua, ja Sielmatjåkka on niistä pohjoisin. == Lähteet == Luokka:Ruotsin vuoret Luokka:Kiirunan kunta
Algar

Algar on kunta Cádizin maakunnassa eteläisessä Espanjassa. Kunnan väkiluku on noin 1 450 (vuonna 2015). Algar on yksi niistä 19 kylästä, jotka muodostavat Valkoisten kylien reitin (espanjaksi Ruta de los pueblos blancos).Olé-lehti, 6–7/2016, s. 47, 50. == Kuvia == Algar-P1060336.JPG Algar MIN-DSC01986.JPG == Lähteet == == Aiheesta muualla == Luokka:Cádizin kunnat
Monacair

Monacair on monacolainen lentoyhtiö. Se lentää reittilentoja kotikentältään Monacon helikopterikentältä Nizzan Côte d’Azurin kansainväliselle lentoasemalle. Sen omistavat perustaja Stefano Casiraghin poika Pierre, joka on enemmistöosakas, sekä ranskalainen monialayritys SkyGroup. == Historia == Monacairin perusti vuonna 1988 Stefano Casiraghi, prinsessa Carolinen aviomies. Yhtiö lensi tilauslentoja, kuljetti VIP-asiakkaita ja hoiti asiakkaidensa yksityishelikoptereita. Elokuussa 2015 Monacon hallitus kilpailutti Monacon ja Nizzan väliset reittilennot, joita lähes 40 vuoden ajan oli lentänyt Heli Air Monaco. Monacair voitti tarjouskilpailun ja sai kymmenen vuoden sopimuksen reitille.Airliner World, heinäkuu 2016, s. 41 Se aloitti lennot 2. tammikuuta 2016. == Lennot == Monacair lentää Monacon ja Nizzan välillä sesonkiaikaan 50 edestakaista lentoa päivässä. Lentoja lähtee 15 minuutin välein. Talviaikaan tämä laskee 21 lentoon 30 minuutin välein.Airliner World, heinäkuu 2016, s. 44 Monacair lentää kaikki lentonsa code sharing -sopimuksella Air Francen kanssa. Lennot kestävät seitsemän minuuttia, ja matkustajien luvataan pääsevän lähtöselvityksestä kohdekentälle 20 minuutissa. Lentojen hintaan kuuluu kuljetus helikopterikentältä minne tahansa Monacon alueelle.Airliner World, heinäkuu 2016, s. 43 == Laivasto == Heinäkuussa 2016: * 1 AgustaWestland AW109SP * 6 Airbus Helicopters H130 * 1 Airbus Helicopters EC145 C2 * 2 Airbus Helicopters EC155 B1 * 1 Airbus Helicopters AS365 N3+ == Lähteet == * === Viitteet === == Aiheesta muualla == * Monacairin kotisivut Luokka:Monacolaiset lentoyhtiöt
Prado del Rey

Prado del Rey on kunta Cádizin maakunnassa Espanjassa. Prado del Reyn väkiluku on noin 5800 (vuonna 2015). Prado del Rey on yksi niistä 19 kylästä, jotka muodostavat Valkoisten kylien reitin, espanjaksi Ruta de los pueblos blancos.Olé-lehti, 6-7/2016, s. 50 == Lähteet == === Viitteet === == Aiheesta muualla == Luokka:Cádizin kunnat
Pelikonepeijoonit

Pelikonepeijoonit on videopelejä ja pelikonsoleita keräilevä suomalainen ryhmittymä, jonka jäseniä ovat Mikko Heinonen, Ville Heinonen ja Manu Pärssinen. Ystävykset perustivat samannimisen verkkosivuston vuonna 1999, ja alkoivat listata sivustolle kokoelmaansa. Pelikonepeijoonit luovuttaa satojen pelikonsolien ja tuhansien pelien kokoelmansa tammikuussa 2017 avautuvan Suomen pelimuseon käyttöön. Pelikonepeijoonien kokoelman osia on ollut aiemmin esillä muun muassa Mediamuseo Rupriikissa ja Salon taidemuseon Pelaa!-näyttelyssä. Pelikonepeijoonien kolme perustajajäsentä ja neljä muuta osakasta perustivat Alasin Media Oy:n Peliplaneetta.net-sivuston ylläpitämiseksi. Nykyään yritys ylläpitää perustamaansa V2.fi-sivustoa. == Lähteet == === Viitteet === == Aiheesta muualla == * Pelikonepeijoonien verkkosivusto Luokka:Videopelikulttuuri
The Worse Things Get, the Harder I Fight, the Harder I Fight, the More I Love
You

__NOTOC__ The Worse Things Get, the Harder I Fight, the Harder I Fight, the More I Love You on yhdysvaltalaisen laulaja-lauluntekijä Neko Casen kuudes studioalbumi. Se julkaistiin 3. syyskuuta 2013. Albumi ylsi Yhdysvalloissa Billboard 200 -listan sijalle 12. == Kappaleet == # # # # # # # # # # # # == Arvostelut == * Metacritic: 84/100Metacritic: Reviews for The Worse Things Get, the Harder I Fight, the Harder I Fight, the More I Love You by Neko Case * Allmusic: Allmusic review * The A.V. Club: CThe A.V. Club: Album review * Chicago Tribune: Chicago Tribune: Album review * The Guardian: The Guardian: Album review * Pitchfork Media: 8.2/10Pitchfork Media: Album review * Rolling Stone: Rolling Stone: Album review * Soundi: Soundi: Levyarvio == Lähteet == == Aiheesta muualla == * The Worse Things Get, the Harder I Fight, the Harder I Fight, the More I Love You allmusic.com -sivustolla Luokka:Neko Casen albumit Luokka:Vuoden 2013 albumit
Espera

Espera on kunta Cádizin maakunnassa Espanjassa. Esperan väkiluku on noin 3900 (2015). Espera on yksi niistä 19 kylästä, jotka muodostavat Valkoisten kylien reitin, espanjaksi Ruta de los pueblos blancos.Olé-lehti, 6-7/2016, s. 47, 50 == Kuvia == Theom3ga-39-Castillo de Espera - RI-51-0008796.jpg|Castillo de Fatetar (Castillo de Espera) Espera-P1000601.JPG|Castillo de Fatetar Espera- dsc 0137.jpg|Iglesia de Santa María de Gracia Carissa.JPG|Carissa Aurelian kolumbaariot == Lähteet == === Viitteet === == Aiheesta muualla == Luokka:Cádizin kunnat
Fox Confessor Brings the Flood

__NOTOC__ Fox Confessor Brings the Flood on yhdysvaltalaisen laulaja- lauluntekijä Neko Casen neljäs studioalbumi. Albumi on julkaistu 7. maaliskuuta 2006. Albumi ylsi Yhdysvalloissa Billboard 200 -listan sijalle 54. == Kappaleet == # # # # # # # # # # # # == Arvostelut == * Metacritic: 85/100Metacritic: Reviews for Fox Confessor Brings the Flood by Neko Case * Allmusic: Allmusic review * The A.V. Club: A–The A.V. Club: Album review * Entertainment Weekly: A–Entertainment Weekly: Album review * Pitchfork Media: 7.7/10Pitchfork Media: Album review * Rolling Stone: Rolling Stone: Album review == Lähteet == == Aiheesta muualla == * Discogs Luokka:Neko Casen albumit Luokka:Vuoden 2006 albumit
Caylus (Tarn-et-Garonne)

Caylus on kunta Etelä-Ranskassa Tarn-et-Garonnen departementissa Oksitanian alueella. ==Nähtävyyksiä== Kunnan nähtävyyksiä ovat 1200-luvulta oleva Saint- Jean-Baptisten kirkko, 1500-luvulta oleva kauppahalli sekä 1300-luvulta oleva talo Maison des Loups, jotka kaikki kuuluvat Ranskan historiallisiin monumentteihin.Tour de France 2016 Tiedosto:Caylus_-_Église_Saint-Jean- Baptiste_-1.JPG|Saint-Jean-Baptisten kirkko Tiedosto:Caylus-Maison des Loups-20100326.jpg|Maison des Loups ==Lähteet== ==Aiheesta muualla== Luokka:Tarn-et-Garonnen kunnat
Blacklisted

Blacklisted on yhdysvaltalaisen laulaja-lauluntekijä Neko Casen kolmas studioalbumi. Albumi on julkaistu 20. elokuuta 2002. == Kappaleet == # # # # # # # # # # # # # # == Arvostelut == * Metacritic: 82/100Metacritic aggregate * Allmusic: Allmusic review * Pitchfork Media: 7.9/10Pitchfork Media * Rolling Stone: Rolling Stone == Lähteet == == Aiheesta muualla == * Blacklisted anti.com -sivustolla Luokka:Neko Casen albumit Luokka:Vuoden 2002 albumit
Live from Austin, TX (Neko Case)

Live from Austin, TX on yhdysvaltalaisen laulaja-lauluntekijä Neko Casen 9. elokuuta 2007 ilmestynyt livealbumi. == Kappaleet == # # # # # # # # # # # # # # == Arvostelut == * Allmusic: Allmusic review * Rolling Stone: Rolling Stone * Pitchfork Media: Pitchfork Media == Lähteet == == Aiheesta muualla == * Live from Austin, TX allmusic.com -sivustolla * Discogs Luokka:Neko Casen albumit Luokka:Vuoden 2007 konserttitallenteet
Anatoli Isajev

Anatoli Konstantinovitš Isajev (, 14. heinäkuuta 1932 Moskova, Venäjän SFNT – 10. heinäkuuta 2016) oli pelaajaurallaan ja valmentajauransa alussa Neuvostoliittoa edustanut venäläinen jalkapalloilija, olympiavoittaja sekä jalkapallovalmentaja. Isajev kuului Neuvostoliiton olympiakultaa Melbournessa 1956 voittaneeseen joukkueeseen.Olympics at Sports-Reference.com Isajev toimi pelaajauransa jälkeen valmentajana. Hän kuoli 83-vuotiaana 10. heinäkuuta 2016.http://www.sport- express.ru/football/local/news/1020263/http://tass.ru/sport/3443814 == Lähteet == * Anatoly Isayev Bio, Stats and Results Olympics at Sports-Reference.com === Viitteet === Luokka:Neuvostoliittolaiset jalkapalloilijat Luokka:Neuvostoliittolaiset jalkapallovalmentajat Luokka:Neuvostoliittolaiset olympiavoittajat Luokka:Venäläiset jalkapallovalmentajat Luokka:Vuonna 1932 syntyneet Luokka:Vuonna 2016 kuolleet
Saint-Antonin-Noble-Val

Saint-Antonin-Noble-Val on kunta Etelä-Ranskassa Tarn-et-Garonnen departementissa Oksitanian alueella. ==Nähtävyyksiä== Saint-Antonin-Noble-Val on keskiaikainen kaupunki. 1100-luvulta peräisin oleva kaupungintalo on Ranskan vanhimpia, ja se kuuluu Ranskan historiallisiin monumentteihin. Tour de France 2016 thumb|left|Kaupungintalo ja sen kellotorni ==Lähteet== ==Aiheesta muualla== Luokka:Tarn-et-Garonnen kunnat
Nègrepelisse

Nègrepelisse on kunta Etelä-Ranskassa Tarn-et-Garonnen departementissa Oksitanian alueella. ==Nähtävyyksiä== Kaupungin linna Château de Nègrepelisse on peräisin 1200-luvulta. Linna joutui hävityksen kohteeksi Ranskan vallankumouksessa ja jäi sen jälkeen hylätyksi. Viime vuosikymmeninä linnaa on kunnostettu, ja vuonna 2014 se avattiin yleisölle. Tour de France 2016 Château de Nègrepelisse ==Lähteet== ==Aiheesta muualla== Luokka:Tarn-et-Garonnen kunnat
Crystal Extasy

Crystal Extasy on suomalainen melodinen rockyhtye, jonka kotipaikkana on Turku. Yhtye on perustettu vuonna 1997. Ensimmäinen levytys Part Of This Sacred Dream -CD-levy ilmestyi 1998. Vuonna 2001 yhtye äänitti toisen levyn Back On Your Planet, jonka tuotti Michael Monroe. Monroe vieraili myös levyllä usealla raidalla taustalauluilla sekä soittamalla huuliharppua ja saksofonia. Yhtye lopetti toimintansa vuosiksi 2003–2007. Vuonna 2007 Crystal Extasy palasi keikkalavoille tehden harvakseltaan esiintymisiä. Yhtye julkaisi vuonna 2013 "Walls Are Crashing In"/"So Innocent" -CD-singlen ja -digisinglen, joita seurasivat vuonna 2015 videot "Baby It's You" ja "Outsider". Crystal Extasyssa soittaa Deathlike Silencen, Michael Monroen Bandin ja Hanoi Rocks Revisitedin riveissä soittaneita jäseniä. Yhtyeellä on jonkinasteinen kulttimaine glam rock -harrastajien keskuudessa. == Jäsenet 2014- == * Mickey Crane – laulu, kitara * Lulu – basso, taustalaulu * Johnny –kitara, taustalaulu * Rasse – rummut * Maya – taustalaulu Luokka:Suomalaiset rockyhtyeet
Tu vuò fà l’americano

”Tu vuò fà l’americano” (”Haluat olla amerikkalainen”) on napolinkielinen laulu, jonka esittää italialainen laulaja Renato Carosone. Carosone kirjoitti laulun yhteistyössä Nicola ”Nisa” Salernon kanssa vuonna 1956. Laulu on yhdistelmä swingiä ja jazzia, ja siitä tuli pian yksi hänen tunnetuimmista kappaleistansa. Kappaleen tilasi radiokilpailua varten Casa Ricordin johtaja Rapetti ja Carosone sävelsi sen musiikin hyvin lyhyessä ajassa luettuaan Nisan sanoitukset; hän uskoi kappaleesta tulevan välitön hitti. Carosone esitti alkuperäisversion ensimmäistä kertaa Mario Mattolin elokuvassa Totò, Peppino e le fanatiche (”Totò, Peppino ja fanaatikot”, 1958) (ohjannut Mario Mattoli, 1958). Laulu esiintyi myös elokuvassa Romanssi Caprilla (It Started in Naples, 1960), jossa sen esittää Sophia Loren. Myös vuoden 1999 elokuvassa Lahjakas herra Ripley laulun esittää Rosario Fiorello. Laulun sanat kertovat italialaisesta, joka harjoittaa tuon ajan amerikkalaista elämäntyyliä, juoden whiskey and sodaa, pelaten baseballia ja polttaen Camel-savukkeita, mutta joka on silti riippuvainen vanhempiensa rahoista. Laulua pidetään satiirina toisen maailmansodan jälkeisestä amerikkalaistumisesta, aikana jolloin eteläinen Italia oli vielä hyvin maatalousvaltainen ja perinteinen yhteiskunta. Italialaisen lehden La Repubblican mukaan ”Tu vuò fa l’americano” on koko Carosonen uran tärkein hitti, sillä hän vetäytyi musiikinteosta jo vuonna 1960, vain neljä vuotta laulun julkaisemisen jälkeen. Vuonna 2010 laulua käytettiin samplena australialaisen duon Yolanda Be Coolin ja tuottaja DCUPin kappaleessa We No Speak Americano, josta tuli kansainvälinen hitti, muun muassa Suomessa virallisella latauslistalla ja Suomen tanssilistalla se oli sijalla yksi. ==Populäärikulttuurissa== * Matt Damon, Jude Law ja Rosario Fiorello laulavat laulun jazz-klubilla elokuvassa Lahjakas herra Ripley. Laulun aihetta mukaillen Law’n hahmo on hemmoteltu amerikkalainen perijä joka asuu Etna-vuorella Italiassa, nauttien italialaisesta kulttuurista eläen samalla varakkaiden amerikkalaisten vanhempiensa rahoilla. * Carosonen versio esiintyy vuoden 2010 elokuvassa The American. Elokuvassa laulu soi kahvilassa jossa George Clooneyn esittämä päähenkilö, italialaisesta pikkukylästä turvaa hakeva amerikkalainen salamurhaaja, vierailee. ==Katso myös== * Boogie-woogie ==Lähteet== ==Aiheesta muualla== * . Luokka:Italialaiset musiikkikappaleet Luokka:Vuoden 1956 kappaleet